EkBass/fiwiki-20250220-pages-articles huggingface dataset:
Leppälammi (Suodenniemi)

Leppälammi on Pirkanmaalla Sastamalassa Suodenniemellä sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 13,6 hehtaaria ja sen pituus on 700 metriä ja leveys 250 metriä. Tulo-ojia on kaksi. Suurin on Sävijoki, joka tuo pohjoisen suuren suoalueen vedet etelään. Toinen on Torisevanoja, joka tuo vedet lännestä. Järven luusua sijaitsee järven etelärannalla, josta saa alkunsa noin kaksi kilometriä pitkä Leppijoki, joka laskee Kourajärveen. Järven rantaviiva on 2,7 kilometriä pitkä ja ranta on pääosin peltoa ja moreeni- ja kalliopohjaista metsämaastoa. Asutus sijaitsee kauempana lukuun ottamatta loma-asuntoja, joita on kaksi. == Lähteet == == Aiheesta muualla == * Leppälammiin liittyviä aineistoja Suodenniemen Topoteekissa Luokka:Suodenniemen järvet Luokka:Sävijoen alue
FS Lapérouse (A791)

Lapérouse (runkonumero A791) on Ranskan laivaston Lapérouse-luokan merentutkimusalus. == Valmistus == Alus tilattiin Lorientista Direction des Constructions Navalesilta (DCN), missä köli laskettiin 11. kesäkuuta 1985. Se laskettiin vesille 14. marraskuuta 1986 ja otettiin palvelukseen 20. huhtikuuta 1988.Marine Nationale - Lapérouse == Palvelus == Alus on sijoitettuna Brestiin. == Lähteet == Luokka:Lapérouse-luokan merentutkimusalukset
FS Borda (A792)

Borda (runkonumero A792) on Ranskan laivaston Lapérouse-luokan merentutkimusalus. == Valmistus == Alus tilattiin Lorientista Direction des Constructions Navalesilta (DCN), missä köli laskettiin 12. syyskuuta 1985. Se laskettiin vesille 14. marraskuuta 1986 ja otettiin palvelukseen 16. kesäkuuta 1988.Marine Nationale - Borda == Palvelus == Alus sijoitettiin palvelukseen otettaessa Nouméaulle, mistä se siirrettiin 1999 Brestiin. == Lähteet == Luokka:Lapérouse-luokan merentutkimusalukset
FS Laplace (A793)

Laplace (runkonumero A793) on Ranskan laivaston Lapérouse-luokan merentutkimusalus. == Valmistus == Alus tilattiin Lorientista Direction des Constructions Navalesilta (DCN), missä köli laskettiin 11. kesäkuuta 1985. Se laskettiin vesille 14. marraskuuta 1986 ja otettiin palvelukseen 20. huhtikuuta 1988.Marine Nationale - Laplace == Palvelus == Alus sijoitettiin palvelukseen otettaessa Uuteen-Kaledoniaan ja Nouméaulle, mistä se siirrettiin 1999 Brestiin. == Lähteet == Luokka:Lapérouse-luokan merentutkimusalukset
FS La Capricieuse (P684)

La Capricieuse (runkonumero P684) on Ranskan laivaston P400-luokan vartiolaiva. == Valmistus == Alus tilattiin Cherbourgista Constructions Mécaniques de Normandielta, missä köli laskettiin 12. syyskuuta 1983. Se laskettiin vesille 30. lokakuuta 1984 ja otettiin palvelukseen 13. maaliskuuta 1987.Marine Nationale - La Capricieuse == Palvelus == Palvelukseen otettaessa alus sijoitettiin Martiniquelle Fort-de-Franceen. Syyskuussa 1989 se avusti hurrikaani Hugon tuhoalueella. Alus siirrettiin 1990 Ranskan Guaynaan Degrad des Cannesin tukikohtaan.netmarine.net == Lähteet == Luokka:P400-luokan vartioalukset
Reetta Niemelä

Reetta Niemelä (s. 28. helmikuuta 1973 Turku) on suomalainen runoilija ja lastenkirjailija. ==Elämä ja ura== Niemelä on opiskellut Turun yliopistossa ekologiaa ja kansatiedettä. Hän oli perustamassa turkulaista kirjoittajayhdistys Kapustarintaa. Niemelä on myös osallistunut hankkeeseen, jossa edistetään lasten ja nuorten sanataidekasvatusta ja suomen kielen opetusta Venäjällä. Hän on toiminut myös lasten kirjallisuuslehti Vinskin päätoimittajana. Kirjoittamisen lisäksi Niemelä on työskennellyt muun muassa opettajana, museo-oppaana ja puutarhurina. Vuonna 1997 Niemelä voitti jaetun ensimmäisen sijan Nuoren Voiman Liiton Runokilvassa. Samana vuonna hän voitti Runo-Kaarina-palkinnon ja Suomen Kirjailijaliiton esikoiskirjapalkinnon runoteoksellaan Joen huoma on aina valoisa. Niemelä on kirjoittanut muun muassa esikouluikäisille suunnattua Milja-lastenkirjasarjaa. Tarinoiden pohjalta on tehty myös televisiosarja. Hänen teoksensa Miljan kesä ja Miljan talvi (2002) sekä Makkarapiruetti (2005) olivat Finlandia Junior -palkintoehdokkaina. Vuonna 2007 Niemelälle myönnettiin Turun kulttuurilautakunnan Aboa-palkinto. Seuraavana vuonna hän sai Varsinais-Suomen taidepalkinnon. Vuonna 2011 Niemelä sai Kaarina Helakisa -palkinnon ja Suomen sanataideopetuksen seuran palkinnon vuoden 2011 sanataideteosta. Vuonna 2017 hänet palkittiin Suomen tietokirjailijoiden Tietopöllö-palkinnolla. Niemelä sai vuonna 2021 Arvid Lydecken -palkinnon teoksesta Mustan Kuun majatalo (kuvitus Katri Kirkkopelto). Teos valittiin myös lasten- ja nuortenkirjallisuuden Finlandia-ehdokkaaksi 2022. Niemelän teoksia on käännetty liettuaksi, norjaksi, ruotsiksi, saksaksi, tanskaksi, unkariksi, venäjäksi ja viroksi. ==Tuotanto== * * === Lastenkirjat === * * * * * * * * * * * * * * ;Milja-sarja (2002–2009) * * * * * * * ;Tikkumäki-sarja * * * * * * * * * ;Nähdään majalla -sarja * * * ;Pikkiriin pulmatoimisto * * * ;Musta Kuu -sarja * * ==Lähteet== Luokka:Suomalaiset runoilijat Luokka:Suomalaiset lasten- ja nuortenkirjailijat Luokka:Vuonna 1973 syntyneet Luokka:Elävät henkilöt
Tixati

Tixati on ilmainen BitTorrent-ohjelma Windowsille ja Linuxille. Ohjelma on suunniteltu kevyeksi ja samalla yhtä monipuoliseksi kuin suuremmat µTorrent tai Vuze. Windowsille ohjelmasta on erikseen 32- ja 64-bittiset versiot. == Menestyminen == Vuonna 2012 TorrentFreak valitsi Tixatiin yhdeksi µTorrentin syrjäyttäjäksi. TechSupportAlert valitse sen vuoden 2013 parhaaksi ilmaiseksi torrent-ohjelmaksi. == Lähteet == == Aiheesta muualla == * Tixatin virallinen sivusto Luokka:Vertaisverkko-ohjelmistot
Ari Lahti

Ari Lahti -nimisiä henkilöitä ovat: * Ari Lahti (s. 1960), suomalainen muusikko, taidekehystäjä, valokuvaaja ja yrittäjä * Ari Lahti (s. 1961), suomalainen pituushyppääjä * Ari Lahti (s. 1963), suomalainen toimitusjohtaja ja jalkapallovaikuttaja, Suomen Palloliiton puheenjohtaja * Ari-Pekka Lahti, suomalainen näytelmäkirjailija, dramaturgi ja teatteriohjaaja
Stachyuraceae

Stachyuraceae on koppisiemenisten Crossosomatales-lahkoon kuuluva kasviheimo, jossa on vain yksi suku: tiukuhännät (Stachyurus). == Tuntomerkit == Lajit ovat aina- tai kausivihantia pensaita tai pieniä puita, joiden karvat eivät ole erittäviä. Lehdet sijaitsevat kierteisesti ja ovat tiheäsahaisia sekä korvakkeellisia. Kukinto on pitkä terttu ja sijaitsee lehtihangassa. Kukat ovat neljälukuisia ja kaksineuvoisia, mutta voivat olla toiminnallisesti yksineuvoisia, jolloin kasvit ovat kaksikotisia. Heteitä on kaksi kertaa verholehtiä enemmän. Mesiäinen sijaitsee sikiäimen tyvellä, ja sikiäin muodostuu neljästä yhteen kasvaneesta emilehdestä. Istukat ovat turvonneita kärki- ja laitaistukoita ja niissä on paljon siemenaiheita. Hedelmä on monisiemeninen marja. Siemenessä on vaatimaton alkio, jonka alkeislehdet ovat kookkaat. Kromosomiluku n = (11) 12. == Levinneisyys == Suku kasvaa Etelä- Kiinassa ja Japanissa. == Luokittelu == Tiukuhäntien (Stachyurus) suvussa on kymmenen lajia. Takhtajan (1997) vei suvun omana heimonaan Theales-lahkoon. Heimon lähin sukulainen on kuitenkin Crossosomataceae. === Lajeja === * Stachyurus chinensis Franch. * Stachyurus cordatulus Merr. * Stachyurus himalaicus Hook.f. & Thomson ex Benth. * Stachyurus obovatus (Rehder) Hand.-Mazz. * japanintiukuhäntä (Stachyurus praecox Siebold & Zucc.) * Stachyurus retusus Y.C.Yang * Stachyurus salicifolius Franch. * Stachyurus yunnanensis Franch. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 (and more or less continuously updated since). http://www.mobot.org/MOBOT/research/APweb/. === Viitteet === Luokka:Crossosomatales Luokka:Kasviheimot
Viipurin Voimailijat

Viipurin Voimailijat ry on perinteikäs painiseura, joka on perustettu Viipurissa 1916. Vuodesta 1945 seura on toiminut Helsingissä. Seuran pitkän historian aikana painijat ovat saavuttaneet muun muassa neljä olympiavoittoa, kolme maailmanmestaruutta ja useita Suomen mestaruuksia. Viipurilaisaikana seuran toimintaan kuului myös nyrkkeily. Viipurin Voimailijoiden olympiavoittajia ovat Eemeli Väre, joka toi olympiakultaa 1912 Tukholmassa ja 1920 Antwerpenissä. Höyhensarjassa olympiakultaa toi Oskari Friman höyhensarjassa vuoden 1920 ja 1924 Pariisin olympialaisissa. Viipurilaisen ajan eli 1920- ja 1930-luvun nimekkäitä Viipurin Voimailijoita olivat vuoden 1920-kisojen olympiahopeamitalisti Taavi Tamminen ja 1924-kisojen olympiahopeamitalisti Aleksanteri Toivola. Viipurin Voimailijoissa käynnistyi myös nyrkkeily 1920-luvulla. Nimekkäimpiä Voimailijoiden nyrkkeilijöitä ovat olleet Valfrid Resch ja Sten Suvio. Helsinkiin siirtyneen Viipurin Voimailijoiden nimimiehiä ovat olleet Rooman olympialaisissa 1960 viidenneksi sijoittunut Antero Vanhanen, Meksikon olympialaisissa kuudenneksi ja vuonna 1973 EM-pronssille paininut Caj Malmberg, moninkertainen Suomen mestari ja Münchenin vuoden 1972 olympiakisojen edustaja Raimo Karlsson sekä myös Münchenin vuoden 1972 olympiakisoissa neljänneksi paininut Raimo Hirvonen. Viimeisimpiä nimipainijoita 2000-luvulla Viipurin Voimailijoissa on ollut vuoden 2010 nuorten MM-kolmonen Veli-Karri Suominen. Painituomareissa on myös Viipurin Voimailijat -taustaisia tunnettuja nimiä, kuten sotia edeltäneen ajan mestaripainijan Aleksanteri Toivolan jälkeläiset Petri Toivola, Karri Toivola ja Lassi Toivola. == Lähteet == Luokka:Suomalaiset painiseurat Luokka:Helsinkiläiset urheiluseurat Luokka:Viipurilaiset urheiluseurat Luokka:Vuonna 1916 perustetut urheiluseurat
FS La Glorieuse (P686)

La Glorieuse (runkonumero P686) on Ranskan laivaston P400-luokan vartiolaiva. == Valmistus == Alus tilattiin Cherbourgista Constructions Mécaniques de Normandielta, missä köli laskettiin 21. helmikuuta 1984. Se laskettiin vesille 25. tammikuuta 1985 ja otettiin palvelukseen 18. huhtikuuta 1987.Marine Nationale - La Glorieuse == Palvelus == Palvelukseen otettaessa alus sijoitettiin Uuteen-Kaledoniaan Nouméaan. Helmikuussa 2004 hurrikaani Ilvy pakotti siirtämään aluksen Vanuatulle.netmarine.net == Lähteet == Luokka:P400-luokan vartioalukset
Roland Wohlfarth

Roland Wohlfarth (s. 11. tammikuuta 1963 Bocholt, Länsi-Saksa) on saksalainen entinen jalkapalloilija, pelipaikaltaan hyökkääjä.Roland Wohlfarth National Football Teams -sivustolla Wohlfarth pelasi pääsarjatasolla Saksan Bundesliigaa MSV Duisburgissa, Bayern Münchenissä ja VfL Bochumissa sekä Ranskan Ligue 1:tä AS Saint-Étiennessä. Hän voitti Bayern Münchenissä Saksan- mestaruuden viidesti (1984–1985, 1985–1986, 1986–1987, 1988–1989 ja 1989–1990) ja Saksan cupin kerran (1985–1986). Wohlfarth voitti Bayernissa pelatessaan myös Bundesliigan maalikuninkuuden kahdesti. Hän jakoi tittelin kaudella 1988–1989 Thomas Allofsin kanssa 17 maalilla ja voitti sen yksinään kaudella 1990–1991 tehtyään 21 maalia.(West) Germany - Top Scorers Saksan maajoukkueessa Wohlfarth pelasi kaksi ottelua, joista toisen vuonna 1986 ja toisen vuonna 1989. == Lähteet == Luokka:Saksalaiset jalkapalloilijat Luokka:Vuonna 1963 syntyneet Luokka:Elävät henkilöt
Urmas Viilma

Urmas Viilma (13. elokuuta 1973 Tallinna) on Viron evankelisluterilaisen kirkon arkkipiispa helmikuusta 2015 alkaen. Hän on toiminut Tuomiokirkon kirkkoherrana ja kirkon hallinnollisena johtajana eli kanslerina. Viilma edustaa Viron kirkossa vanhoillista suuntaa. Hän paheksuu muun muassa Suomessa päätettyä tasa-arvoisen avioliiton eteenpäinviemistä. == Lähteet == Luokka:Vuonna 1973 syntyneet Luokka:Elävät henkilöt Luokka:Viron luterilaiset arkkipiispat
Kutteri (purjealustyyppi)

Kutteri on yksimastoinen pitkittäistakiloitu purjealustyyppi, jossa on isopurje ja kaksi peräkkäistä keulaharusta tai –purjetta. Keulakolmion pinta- ala on suurempi kuin maston taakse jäävän kolmion pinta. Kutteri ja sluuppi eroavat siinä, että kutterilla on kaksi keulapurjetta ja sluupilla yksi. Yhdysvaltojen rannikkovartiosto ja eräät laivastot ovat määritelleet "cutter"-alustyypin eri tavalla. == Lähteet == Luokka:Purjealustyypit
PotPlayer

PotPlayer on multimediasoitin Microsoft Windowsille, jonka kehittäjä on korealainen Kakao. Se pystyy toistamaan kaikkia yleisimpiä audio- ja videoformaatteja. Ohjelmasta on versiot 32- ja 64-bittisille järjestelmille (x86, x86-64) sekä esimerkiksi muistitikulta ajettava standalone-versio. ==Ominaisuudet== * Toistaa ja välittää yleisempiä audio- ja videoformaatteja. * Toistaa keskeneräisiä tai vahingoittuneita AVI-tiedostoja. * Muistaa mihin kohtaan jäätiin edellisellä kerralla. * Pikanäppäimet monille toiminnoille. * Tekstitystuki sisältää .SAA-, .ASS-, .SMI- ja .SRT-tuet sekä tuen pakatuille MKV-, OGM-, MP4-, MOV- ja 3GP-tekstityksille. * Tukee erilaisia 3D-laseja. * Sisältää videofilttereitä kuvan jälkikäsittelyyn. * Äänen tasaaja sekä videon säätimiä. ==Arvostelut== * Xenon Magazinen arvostelussa PotPlayerin todella laaja tiedostotuki sai erityishuomion.Xenon Magazine The New King of the Software Multimedia Players - Daum PotPlayer * LifeHacker valitsi sen Windows-alustojen parhaana mediasoittimena.lifehacker The Best Video Player for Windows LifeHacker-sivuston lukijat valitsivat PotPlayerin kolmanneksi suosituimmaksi Blu-ray-mediasoittimeksi.lifehacker Most Popular Blu-Ray Playback Suite: Cyberlink PowerDVD * Softpedian Giorgiana Arghire antoi PotPlayerille 4,5/5 tähteä käyttömukavuutensa ansiosta. Softpedia PotPlayer in softpedia * Gizmo's Freewaren George J. antoi PotPlayerille 5/5 tähteä ja arvosteli sovelluksen KMPlayerin korvaajaksi parhaana mediasoittimena Windows- laitteille. techsupportalert Best Free Media Player - PotPlayer * Softonic- sivuston Elena Santos ylisti soittimen formaattitukea ja säätömahdollisuuksia antaessaan PotPlayerille 8/10 tähteä. Softonic Powerful media player with support for lots of formats ==Katso myös== *Luettelo mediasoittimista == Lähteet == ==Aiheesta muualla== * Virallinen sivusto Luokka:Mediasoittimet Luokka:Windows-ohjelmat
Pakka (tietorakenne)

Pakka (engl. deque, lyhenne sanoista double-ended queue eli kaksipäinen jono) on tietojenkäsittelytieteessä käytetty abstrakti tietotyyppi, jonka toiminta muistuttaa pinon ja jonon toimintaa. Pakassa on kaksi päätä, joihin molempiin voidaan suorittaa operaatioita. Pakka vastaa käytännössä kuin korttipakkaa kädessäsi, voit ottaa siitä kortteja joko päältä tai alta. == Operaatiot == Pakan rajapinta koostuu seuraavista operaatioista: * insert first: lisää alkion pakan päällimmäiseksi * insert last: lisää alkion pakan viimeiseksi * remove first: poimii (eli poistaa ja palauttaa) ensimmäisen alkion * remove last: poimii (eli poistaa ja palauttaa) viimeisen alkion * empty: tarkistaa, onko pakka tyhjä == Katso myös == * Prioriteettijono Luokka:Ohjelmointi Luokka:Tietorakenteet
Mielenterveysomaisten keskusliitto – FinFami

Mielenterveysomaisten keskusliitto – FinFami on vuonna 1991 perustettu sosiaali- ja terveysalan järjestö, johon kuuluu 17 jäsenyhdistystä ympäri Suomea. FinFami on alueellisten omaisyhdistysten keskusjärjestö ja mielenterveyskuntoutujien omaisten valtakunnallinen edunvalvoja. Mielenterveysomaisten keskusliitto – FinFamin toiminnan tarkoituksena on tukea ja palvella alueellisia jäsenyhdistyksiä työssä mielenterveysomaisten hyväksi. Keskusliitto lisää mielenterveysomaisia koskevaa tietoutta ja omaistyön asiantuntijuutta. Sen vaikuttamistyö kohdistuu muun muassa mielenterveysomaisia koskeviin asioihin poliittisessa päätöksenteossa ja palvelujärjestelmän kehittämisessä. Keskusliitto kehittää omaistyötä yhdessä alueellisten omaisyhdistysten sekä muiden toimijoiden kanssa, osallistuu yhteiskunnalliseen keskusteluun ja ylläpitää kansainvälisiä yhteyksiä. Lisäksi se tukee ja kehittää vapaaehtoisille suunnattua toimintaa. Keskusliitto julkaisee myös Labyrintti-lehteä, joka on ainoa mielenterveysomaisille suunnattu lehti Suomessa. Mielenterveysomaisten keskusliitto – FinFamin toimintaa rahoittaa Sosiaali- ja terveysjärjestöjen avustuskeskus. Mielenterveysomaisten keskusliitto – FinFami on SOSTEn jäsen. == Katso myös == * Mielenterveyden keskusliitto * MIELI Suomen Mielenterveys == Aiheesta muualla == *Yhdistyksen sivusto *Labyrintti-lehti Luokka:Suomalaiset päihde- ja mielenterveysjärjestöt
FS La Gracieuse (P687)

La Gracieuse (runkonumero P687) on Ranskan laivaston P400-luokan vartiolaiva. == Valmistus == Alus tilattiin Cherbourgista Constructions Mécaniques de Normandielta, missä köli laskettiin 26. huhtikuuta 1984. Se laskettiin vesille 26. maaliskuuta 1985 ja otettiin palvelukseen 17. heinäkuuta 1987.Marine Nationale - La Gracieuse == Palvelus == Palvelukseen otettaessa alus sijoitettiin Ranskan Polynesiaan ja saapui Papeeteen 13. lokakuuta 1987. Alus siirrettiin 24. heinäkuuta 1996 Ranskan Guyunaan Dégrad des Cannesiin, mistä se siirtyi 1. elokuuta 2005 Brestiin. Alus siirrettiin 23. helmikuuta 2009 Martiniquelle Fort-de-Franceen, jossa se korvasi 24. maaliskuuta La Fougueusen.netmarine.net == Lähteet == Luokka:P400-luokan vartioalukset
Celio

Celio on Rooman yhdeksästoista rione, jota ympäröivät lännessä Ripa, luoteessa Campitelli, koillisessa Monti, idässä ja etelässä Aurelianuksen muuri sekä lounaassa San Saba. Sen koko on noin 83 hehtaaria, väkiluku 2 700 ja väestötiheys 3 300 asukasta neliökilometrillä (2013). Kaupunginosa sijaitsee lähes kokonaan Caeliuksen kukkulalla. Celio tunnetaan parhaiten Rooman suurimmasta amfiteatterista Colosseumista, josta on tullut koko Rooman symboli. Keisari Vespasianus rakensi sen vuosina 69–79 Palatiumin, Esquilinuksen ja Caeliuksen väliseen laaksoon, nykyisen Celion pohjoislaidalle. Colosseumin länsipuolella, Forum Romanumin eteläreunassa on Konstantinuksen riemukaari, joka pystytettiin Mulviuksen sillan taistelun muistoksi vuonna 315. Colosseumin itäpuolella sijaitsevat puolestaan gladiaattorien kasarmina toimineen Ludus Magnuksen rauniot. Hieman etelämpänä, Caeliuksen länsirinteellä on vuonna 398 perustettu Santi Giovanni e Paolon kirkko, joka on pyhitetty kahdelle marttyyrina kuolleelle roomalaissotilaalle. Kirkko on rakennettu sotilaiden kotitalon paikalle, joka sijaitsi antiikinaikaisen, yhä käytössä olevan Clivus Scaurin kadun varrella. Kirkon romaanisen kellotornin paikalla oli antiikin aikoina Claudiuksen temppeli, jonka keisari Nero muutti Domus Aureaan kuuluneeksi valtavaksi nymfaioniksi. Clivus Scaurin eteläpuolella on San Gregorio Magno al Celion seicentotyylinen kirkko, jonka Gregorius I perusti alun perin 575. Hieman idempänä, Caeliuksen huipulla sijaitsevat karolingisen renessanssin aikaisista mosaiikeistaan kuuluisa Santa Maria in Domnica sekä taidekeräilijä Ciriaco Mattein renessanssihuvila Villa Celimontana, joka nykyisin kuuluu Italian maantieteelliselle seuralle. Celion eteläosassa, lähellä Porta Latinaa ovat Johannekselle pyhitetyt San Giovanni a Porta Latinan romaaninen kirkko ja San Giovanni in Oleon renessanssikappeli. Legendan mukaan Johannes yritettiin vuonna 92 keittää elävältä öljyssä kappelin paikalla, mutta selvittyään koettelemuksesta vahingoittumattomana roomalaiset karkottivat hänet Pátmoksen saarelle Kreikkaan. == Rajat == Celion rajat suhteessa naapurikaupunginosiin ovat seuraavat: * Campitelli: Via di San Gregorio * Monti: Piazza del Colosseo → Via di San Giovanni in Laterano → Via Santo Stefano Rotondo → Via della Navicella * Appio-Latino: Aurelianuksen muuri (Piazza di Porta Metronia → Viale Metronio → Viale delle Mura Latine) * San Saba: Via di Porta San Sebastiano → Via di Valle delle Camene → Piazza di Porta Capena File:Colosseo 2020.jpg|Colosseum. File:1531RomaClivioScauro.jpg|Clivus Scauri File:Villa Celimontana (Rome) - Entrance in Via della Navicella.jpg|Villa Celimontanan sisäänkäynti File:San Gregorio al Celio (Rome).jpg|San Gregorio Magno al Celio File:Santa Maria in Domnica - esterno.jpg|Santa Maria in Domnica File:Celio - Porta Latina e oratorio di san Giovanni in Oleo 2042.JPG|Porta Latina ja San Giovanni in Oleo == Lähteet == == Aiheesta muualla == Luokka:Rooman kaupunginosat
Christmas Songs

__NOTOC__ Christmas Songs on kalifornialaisen punkyhtye Bad Religionin neljäs kokoelma-albumi, joka julkaistiin 29. lokakuuta 2013 levymerkillä Epitaph Records. Epitaph Records. Se sisältää 8 lainakappaletta tunnetuista joululauluista sekä Andy Wallacen miksaaman version kappaleesta "American Jesus". Albumi ylsi Billboard 200 -listan sijalle 101. == Kappaleet == # # # # # # # # # == Kokoonpano == * Greg Graffin – laulu * Brett Gurewitz – kitara, taustalaulu * Brian Baker – kitara * Jay Bentley – bassokitara, taustalaulu * Brooks Wackerman – rummut * Mike Dimkich – kitara === Vierailevat muusikot === * Greg Hetson – kitara kappaleessa "American Jesus" * Bobby Schayer – rummut kappaleessa "American Jesus" == Arvostelut == * Metacritic: 60/100Metacritic: Christmas Songs by Bad Religion * Allmusic: Allmusic review * Alternative Press: Alternative Press: Album review == Aiheesta muualla == * Christmas Songs discogs.com -sivustolla == Lähteet == Luokka:Vuoden 2013 joulualbumit Luokka:Yhdysvaltalaiset joulualbumit Luokka:Joe Barresin tuottamat albumit
Kadotetut enkelit

Kadotetut enkelit (Lost Angels) on Michael Wellerin kirjoittama elokuva vuodelta 1989. Elokuvassa näyttelevät Donald Sutherland, Amy Locane sekä Beastie Boys -yhtyeen Adam Horovitz ensimmäisessä elokuvaroolissaan. Noin 116-minuuttisen elokuvan on ohjannut Hugh Hudson. == Juoni == Tavallisen amerikkalaisperheen poika Tim viedään tyttöystävineen yksityiseen psykiatriseen sairaalaan heidän jouduttuaan ongelmiin kotikaupungissaan.Romano, Bello (toim.): Video-opas 95, WSOY 1994, s. 229. Tim on aluksi hämmentynyt, mutta pian hän ystävystyy tohtori Charlesin (Sutherland) kanssa, jolla tuntuu olevan omiakin ongelmia selvitettävänä. == Lähteet == Luokka:Vuoden 1989 yhdysvaltalaiset elokuvat Luokka:Yhdysvaltalaiset draamaelokuvat
Cléber Reis

Cléber Janderson Pereira Reis eli Cléber (peliasuissa nimenä on Cléber Reis) (s. 5. joulukuuta 1990 São Francisco do Conde, Brasilia) on brasilialainen jalkapalloilija, joka edustaa Saksan Bundesliigassa pelaavaa Hamburger SV:tä. Ennen siirtymistään Hamburger SV:hin Cléber pelasi Brasilian Série A:ssa AA Ponte Pretassa ja Corinthiansissa. Hampuriin hän siirtyi vuonna 2014. == Lähteet == * Luokka:Brasilialaiset jalkapalloilijat Luokka:Vuonna 1990 syntyneet Luokka:Elävät henkilöt
Hara (kalalaji)

Hara eli kirjovirtamonni (Hara hara) on torpedomonneihin kuuluva makeanveden kalalaji. Hara voi kasvaa enintään 13 cm:n pituiseksi. Se elää hitaasti virtaavissa puroissa ja joissa. Haraa on tavattu Intian, Nepalin, Myanmarin ja Kiinan alueella. Ihmisillä ei vielä ole ollut käyttöä tälle lajille, mutta sillä on nähty potentiaalia akvaariokalana. == Lähteet == * Varjo, Markku & Koli, Lauri & Dahlström, Harri: Maailman kalojen nimet. 2004. ISBN 951-9108-13-0. === Viitteet === == Aiheesta muualla == *ITIS: Hara hara Luokka:Monnikalat
FS La Moqueuse (P688)

La Moqueuse (runkonumero P688) on Ranskan laivaston P400-luokan vartiolaiva. == Valmistus == Alus tilattiin Cherbourgista Constructions Mécaniques de Normandielta, missä köli laskettiin 4. lokakuuta 1984. Se laskettiin vesille 8. huhtikuuta 1986 ja otettiin palvelukseen 18. huhtikuuta 1987.Marine Nationale - La Moqueuse == Palvelus == Palvelukseen otettaessa alus sijoitettiin sisaraluksensa La Glorieusen kanssa Uuteen-Kaledoniaan Nouméaan, missä ne korvasivat vartioaluksina La Dieppoisen ja La Dunkerquoisen.netmarine.net == Lähteet == Luokka:P400-luokan vartioalukset
Antrasykliinit

Antrasykliinit ovat ryhmä solunsalpaajina syöpien hoidossa käytettäviä antibiootteja. Antrasykliineille on tunnusomaista tetrasyklinen perusrakenne, joka koostuu sykloheksyyliryhmästä, hydroksyloidusta bentseeniryhmästä, p-kinoniryhmästä ja bentseeniryhmästä. Tetrasyklisen rengasrakenteeseen on asemassa 7 sijaitsevaan hiileen kiinnittynyt glykosidisella sidoksella aminosokeriryhmä. Luonnossa antrasykliinejä esiintyy Streptomyces-suvun bakteereissa ja tämän lisäksi niistä on kehitetty useita synteettisiä ja puolisynteettisiä analogeja ja johdannaisia.Masaji Ohno, Masami Otsuka, Yoshinari Okamoto, Morimasa Yagisawa & Shinichi Kondo: Antibiotics, 1. General, Ullmann's Encyclopedia of Industrial Chemistry, John Wiley & Sons, New York, 2011. Viitattu 8.12.2014 Antrasykliineillä on bakteereja tappavia ominaisuuksia, mutta varsinaisina yleiskäyttöisinä antibiootteina niitä ei ole niiden haittavaikutusten ja myrkyllisyyden vuoksi käytetty. Ensimmäisen kerran antrasykliinien syöpäsoluja tappava ominaisuus raportoitiin vuonna 1959. Antrasykliinien vaikutusmekanismista ei ole täyttä yksimielisyyttä ja useita vaikutusmekanismeja on esitetty. Antrasykliinit voivat estää DNA:n jakautumisen joko interkalatoitumalla DNA:n kaksoiskierteen väliin tai katkaisemalla juosteen. Kaksoiskierteen katkeaminen johtuu antrasykliineista muodostuvien radikaalien muodostumiseen. Nämä radikaalit muodostavat elimistössä superoksidi- ja hydroksyyliradikaaleja, jotka vaurioittavat DNA:ta. Antrasykliinit voivat myös muodostaa kompleksin Fe3+-ionin kanssa ja tämä kompleksi sitoutuu voimakkaasti DNA:han. Tämä kompleksi voi myös katalysoida Fenton-reaktiota, jossa muodostuu hydroksyyliradikaaleja. Kliinisessä käytössä olevia tai käytettyjä antrasykliinejä ovat muun muassa daunorubisiini, doksorubisiini, aklarubisiini, pirarubisiini, epirubisiini, idarubisiini ja amrubisiini. Antrasykliinejä käytetään erityisesti leukemian hoidossa, mutta myös useita kiinteitä kasvaimia muodostavissa syöpätaudeissa. Merkittävimpiin antrasykliinien haittavaikutuksiin kuuluu niiden sydäntoksisuudesta pitkäaikaisessa käytössä aiheutuva sydänvaurio. ==Lähteet== == Aiheesta muualla == Luokka:Solunsalpaajat
Kgalemang Motsete

Kgalemang Tumedisco Motsete (24. syyskuuta 1899 Serowe–1974 Mahalapye) oli botswanalainen kirjailija, säveltäjä ja poliitikko. Hän on sanoittanut ja säveltänyt Botswanan kansallislaulun. Hänen kuvansa on 20 pulan setelissä. == Lähteet == Luokka:Botswanalaiset poliitikot Luokka:Afrikkalaiset kirjailijat Luokka:Kansallislaulujen sanoittajat Luokka:Kansallislaulujen säveltäjät Luokka:Vuonna 1899 syntyneet Luokka:Vuonna 1974 kuolleet
Crossosomataceae

Crossosomataceae on pieni, 12-lajinen kasviheimo, joka kuuluu koppisiemenisten Crossosomatales-lahkoon. == Tuntomerkit == Heimon kasvit ovat kausivihantia ja paljon haarovia pensaita, joiden lehtiasento on kierteinen (vuorottainen) tai vastakkainen. Lehdet ovat pienehköjä, ehytlaitaisia ja tavallisesti pienikorvakkeellisia. Kukat ovat tavallisesti kaksineuvoisia; kun ne ovat yksineuvoisia, on kasvi sekasopuinen tai yksikotinen. Kukat ovat usein lehtihankaisia ja sijaitsevat yksittäin. Ne ovat 3–6-, tavallisesti 4–5-lukuisia, ja tavallisesti niissä on mesiäinen. Pohjus on enemmän tai vähemmän maljamainen, niin sanottu hypanthium. Verhiö ja teriö ovat erilehtisiä. Heteitä on vähintään neljä, usein paljon, ja ne voivat olla kimpuissa. Sikiäin on tavallisesti 1–5-lehtinen, joskus jopa 9-lehtinen, ja emit ovat erillisiä. Siemenaiheita on kahdesta useaan kussakin sikiäimessä. Hedelmä on tuppilo, ja siemenessä on vaippa eli arillus. Kromosomiluku n = 6.Stevens 2001–, Viitattu 8.12.2014 == Levinneisyys == Heimo kasvaa lounaisessa Pohjois- Amerikassahttp://www.mobot.org/mobot/research/apweb/maps/crossomoataceaemap.gif. == Luokittelu == Heimon 12 lajia kuuluu neljään sukuun. Cronquistin luokitusjärjestelmässä (1981) heimo sisällytettiin Rosales-lahkoon, ja Takhtajan (1997) vei sen omana lahkonaan alaluokkaan Rosidae. Eräissä varhaisissa DNA-molekyyliin perustuvissa tutkimuksissa se sijoitettiin kurjenpolvikasvien (Geraniaceae) yhteyteen. Läheisin sukulaisheimo nykykäsityksen mukaan on kuitenkin Stachyuraceae. Suvut:http://data.kew.org/cgi-bin/vpfg1992/genlist.pl?CROSSOSOMATACEAE * Apacheria C.T.Mason (1 laji) * Crossosoma Nutt. (3 lajia) * Glossopetalon A.Gray (4 lajia) == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Crossosomatales Luokka:Kasviheimot
Angelina

Angelina on naisen etunimi, Angela-nimen latinalainen diminutiivimuoto. Suomessa nimi Angelina on vuoden 2019 loppuun mennessä annettu 863 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Angelinan nimipäivä on 8. joulukuuta. == Tunnettuja Angelinoja == * Angelina Beloff (1879–1969), venäläis-meksikolainen taidemaalari * Angelina Del Mar, Eva Angelina (s. 1985), yhdysvaltalainen pornonäyttelijä * Angelina Golikova (s. 1991), venäläinen pikaluistelun maailmanmestari * Angelina Gontšarenko (s. 1994), venäläinen jääkiekkoilija * Angelina Jolie (s. 1975), yhdysvaltalainen näyttelijä, elokuvaohjaaja, käsikirjoittaja ja tuottaja * Angelina Köhler (s. 2000), saksalainen uimari * Angelina Mango (s. 2001), italialainen laulaja ja lauluntekijä * Angelina Myers-Martino (s. 1967), yhdysvaltalainen uimari ja olympiavoittaja * Angelina Pivarnick (s. 1986), yhdysvaltalainen näyttelijä * Angelina Topić (s. 2005), serbialainen korkeushyppääjä * Angelina Valentine (s. 1986), yhdysvaltalainen pornonäyttelijä * Angelina Žuk-Krasnova (s. 1991), venäläinen seiväshyppääjä == Kuvitteellisia Angelinoja == * Angelina Johnson, Harry Potter -kirjasarjan henkilö == Lähteet == == Aiheesta muualla == Luokka:Etunimet
Petri Kauppinen

Petri Kauppinen toimii palvelupäällikkönä Hoivatilat Oyj:ssä. Aiemmin hän toimi Sotkamon kunnanjohtajana johon virkaan hänet valittiin vuonna 2008. Sotkamon kunnanjohtajan virkaan hän siirtyi Pudasjärven elinkeinojohtajan virasta.http://www.kaleva.fi/uutiset/pohjois-suomi/petri-kauppinen-sotkamon- johtoon/331441/ Hän suhtautuu Kainuun maakuntamalliin melko positiivisesti. Vuonna 2014 hän lähti mukaan Pudasjärven johtajakisaan.http://www.kainuunsanomat.fi/kainuun-sanomat/kainuu/kaleva- petri-kauppinen-haastateltavien-joukkoon-pudasjarven-kaupunginjohtajan- valinnassa/ Sotkamon kunnanjohtajan tehtävästä hänet kutsuttiin PKY-Laatu Oy:n varatoimitusjohtajaksi.http://kuntalehti.fi/tyopaikat/tyopaikkauutiset/sotkamo- kauppinen-yksityisen-leipiin/ Kauppinen on koulutukseltaan filosofian maisteri.http://kafi.tutka.net/so_paatokset/kokous/KOKOUS-220-8.HTM == Lähteet == . Luokka:Sotkamon kunnanjohtajat Luokka:Syntymävuosi puuttuu Luokka:Elävät henkilöt
Tinkara Kovač

Tinkara Kovač (s. 3. syyskuuta 1978 Koper) on slovenialainen laulaja ja huilisti, joka edusti maataan vuoden 2014 Eurovision laulukilpailussa kappaleella "Spet", joka muutettiin euroviisuja varten englanninkieliseksi kappaleeksi "Round And Round". Kovač sijoittui finaalin toiseksi viimeiseksi eli sijalle 25. Kovačilla on myös muita hittejä kuten "Spezzacuori". Lisäksi hän on tehnyt kaksi studioalbumia Sloveniassa sekä muita äänitteitä Italiassa ja Dallasissa, Yhdysvalloissa. Kovačilla on oma levytysyhtiö nimeltään NAI. == Lähteet == == Aiheesta muualla == Luokka:Vuonna 1978 syntyneet Luokka:Elävät henkilöt Luokka:Slovenialaiset laulajat Luokka:Slovenian euroviisuedustajat Luokka:Huilistit
Testaccio

Testaccio on Rooman kahdeskymmenes rione, jota ympäröivät lännessä ja luoteessa Tiberjoki, koillisessa Ripa, idässä San Saba ja etelässä Aurelianuksen muuri. Sen koko on noin 66 hehtaaria, väkiluku 8 300 ja väestötiheys 12 500 asukasta neliökilometrillä (2013). Testaccion maasto on alavaa lukuun ottamatta sen keskellä lähellä Aventinusta kohoavaa keinotekoista Monte Testaccion kukkulaa. Se toimi Rooman valtakunnan aikoihin Rooman jokisataman Emporiumin kaatopaikkana, jonne tuotiin kasoittain saviruukun kappaleita. Kukkulan länsipuolelle rakennettiin 1800-luvun lopussa kaupungin teurastamo ja työväenluokkainen asuinalue. Teurastamo lopetti toimintansa vuonna 1975, ja sen tiloissa toimii nykyään Rooman nykytaiteen museo. Kaupunginosasta on tullut muutenkin huomattava kulttuurielämän keskus, ja sinne on avattu paljon perinteistä roomalaista ruokaa tarjoilevia ravintoloita. Testaccion kaakkoisreunalla, keskellä Aurelianuksen muuria kohoaa marmorilla päällystetty Cestiuksen pyramidi, jonka preettori Gaius Cestius Epulon rakennutti hautapaikakseen noin 20 eaa. Pyramidin vieressä on protestanttinen hautausmaa, jonne on haudattu monia Roomassa asuneita ulkomaalaisia kirjailijoita ja taiteilijoita, kuten englantilaiset runoilijat John Keats ja Percy Bysshe Shelley sekä suomalainen kuvanveistäjä Johannes Takanen. Tiberjoen rannalla sijaitsee myös toinen antiikinaikainen rakennelma – 487 metriä pitkä ja 60 metriä leveä, tuffikivestä muurattu Aemiliuksen portiikki, joka toimi Rooman valtakunnan aikoina jokisataman varastorakennuksena. == Rajat == Testaccion rajat suhteessa naapurikaupunginosiin ovat seuraavat: * Ripa: Tiberjoki → Piazza dell’Emporio → Via Marmorata * San Saba: Via Marmorata → Via Raffaele Persichetti * Ostiense: Aurelianuksen muuri (Piazzale Ostiense → Viale del Campo Boario → Tiberjoki) File:2012-04-05 MACRO Testaccio esterno.jpg|Rooman nykytaiteen museo File:2012-07-04 Roma Piramide Cestia vista dal cimitero.jpg|Cestiuksen pyramidi File:CampoCestio-parte centrale.jpg|Protestanttinen hautausmaa == Lähteet == == Aiheesta muualla == Luokka:Rooman kaupunginosat
Stella Mwangi

thumb|Stella Mwangi Stella Mwangi on norjalais-kenialainen laulaja. Hän edusti Norjaa Eurovision laulukilpailussa vuonna 2011 kappaleella "Haba Haba". Stellan kappaleita on käytetty useissa suosituissa kansainvälisissä televisio- ohjelmissa kuten CSI: New York ja elokuvissa American Pie Presents: The Naked Mile ja Save the Last Dance 2. == Yksityiselämä == Stella syntyi Keniassa vuonna 1986, ja asui siellä viisi vuotta ennen kuin hänen perheensä muutti Norjaan. Stellan isä kuoli vuonna 2012. Mwangi sai isältään paljon inspiraatiota musiikkiinsa. == Listasijoitukset == "Haba Haba" sijoittui Norjan listaykköseksi vuonna 2011. "Lookie Lookie" sijoittui Afrikan listan neljänneksi vuonna 2011, ja "Hula Hoop" kuudenneksi samana vuonna. ==Lähteet== == Aiheesta muualla == Luokka:Norjan euroviisuedustajat Luokka:Norjalaiset laulajat Luokka:Elävät henkilöt Luokka:Vuonna 1986 syntyneet
Murheen mailla II 2007–2014

Murheen mailla II 2007–2014 on Kotiteollisuuden toinen kokoelma-albumi. Kolmesta cd:stä koostuva albumi julkaistiin 17. lokakuuta 2014. Kokoelman ensimmäinen cd sisältää hittejä sekä uudet, ennenjulkaisemattomat kappaleet Helvetti jäätyy ja Yhtälö. Toinen cd sisältää kappaleita vuoden 2011 Kalevan miekka -EP:ltä sekä muita harvinaisia kappaleita. Kolmas cd, nimeltään Sotakoira III, sisältää cover-kappaleita. Levyn ensimmäisen painoksen kansissa on painovirhe, kappaletta numero 10 Puhetta ei ole levyllä. Levyltä julkaistiin 26. syyskuuta 2014 sinkkuna Helvetti jäätyy -kappale, josta tehtiin myös musiikkivideo. == Kappaleet == Sävellykset Hynynen, Hongisto, Sinkkonen (ellei toisin mainita). Sovitukset Hynynen, Hongisto, Sinkkonen, Karmila, Holopainen (ellei toisin mainita). Sanoitukset Jouni Hynynen. === CD 1 === # Helvetti jäätyy – 4:04 (uusi kappale) (säv. Hynynen, Hongisto, Sinkkonen, Karmila) # Yötä vasten – 3:56 (Maailmanloppu) # Soitellen sotaan – 4:10 (Kotiteollisuus) # Mahtisanat – 5:20 (Ukonhauta) # Silmä silmästä, hammas hampaasta – 4:25 (Maailmanloppu) # Taivas tippuu – 4:02 (Ukonhauta) # Raskaat veet – 4:01 (Kotiteollisuus) # Maailmanloppu – 3:39 (Maailmanloppu) # Taivaankaunis – 5:24 (Ukonhauta) # Yhtälö – 4:08 (uusi kappale) (säv. Hynynen, Hongsto, Sinkkonen, Aaltonen; sov. Hynynen, Hongisto, Sinkkonen, Aaltonen, Karmila) === CD 2 === # Hölmöjen taivas – 4:53 (Kalevan miekka -EP) # Pää kylmänä – 4:39 (Ukonhauta) # Poissaolevalle ystävälle – 5:44 (Kuollut kävelee -EP) # Pappi puhuu – 4:58 (Kalevan miekka -EP) # Kalevan miekka – 7:33 (Kalevan miekka -EP) # Selkäranka – 4:39 (Maailmanloppu -kirjaversio) # Jäälintu – 6:19 (Kuollut kävelee -EP) # Unentakoja – 5:06 (Kalevan miekka -EP) # Kultainen vasikka – 10:52 (Maailmanloppu -kirjaversio) === CD 3 (Sotakoira III) === Suluissa alkuperäinen esittäjä. # "Pandemonium" – 6:28 (Killing Joke) # "Valkoinen kupla" – 4:56 (Eppu Normaali) # "Kännissä aamulla" – 1:46 (Kollaa Kestää) # "Hunninkolla" – 4:56 (Eppu Normaali) # "Ne ei myyneet mulle viinaa" – 1:06 (Maho Neitsyt) # "Musta aurinko nousee" – 2:38 (Juice Leskinen Grand Slam) # "Ei mittään(työttömän arkiviisu)" – 2:50 (Hector) # "3.30" – 0:59 (Juice Leskinen) # "Koko hela maailma" – 2:47 (Hector) # "Dokumentti" – 1:47 (Juice Leskinen) # "Juodaan viinaa" – 2:42 (Hector) # "Jälkitauti" – 3:03 (Jaakko Teppo) == Kokoonpano == * Jouni Hynynen – laulu, kitara, basso, taustalaulu * Janne Hongisto – basso, taustalaulu * Jari Sinkkonen – rummut, lyömäsoittimet, taustalaulu * Miitri Aaltonen – kitara, taustalaulu, piano (Yhtälö-kappale) === Vierailevat muusikot === * Mikko Karmila – kitara * Tuomas Holopainen – koskettimet * Janne Hynynen – taustalaulu * Antti Hyyrynen – taustalaulu * Timo Rautiainen – mandoliini, Pappi puhuu -kappale == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio ==Lähteet== Luokka:Vuoden 2014 kokoelma-albumit Luokka:Kotiteollisuuden albumit Luokka:Mikko Karmilan tuottamat albumit
Sam Hornish Jr.

Samuel Jon Hornish Jr. (s. 2. heinäkuuta 1979 Defiance, Ohio) on yhdysvaltalainen autourheilija, joka kilpailee kaudella 2014 sekä NASCAR Sprint Cup Seriesissä ja NASCAR Xfinity Seriesissä. == Ura == Hornish aloitti autourheilu-uransa kartingin parista, kuten moni muukin kuljettaja. Vuonna 2000 Hornish debytoi IndyCar Seriesissä PDM Racingin autolla. Hän oli tuon kauden aikana parhaimmillaan kolmas. Seuraavaksi kaudeksi Hornish siirtyi Panther Racingille ja voittikin sarjan kahtena seuraavana kautena tullen sarjan historian ensimmäiseksi tuplamestariksi. Hornish voitti IndyCar Seriesin vielä kaudella 2006. Kausi 2007 jäi hänen viimeisekseen sarjassa. Hornish kilpaili vuosina 2000-2007 IndyCarissa 119 kilpailua, joista hän otti 19 voittoa sekä kymmenen paalupaikkaa. Vuonna 2006 Hornish debytoi myös NASCAR Xfinity Seriesissä, jossa hän tuli toiseksi kaudella 2013 yhteispisteissä. Hornish on voittanut tähän mennessä sarjassa kolme osakilpailua. Vuonna 2007 Hornish aloitti ajamaan myös NASCAR:in toisessa luokassa, Sprint Cup Seriesissä. Siinä hän on sijoittunut yhdeksän kertaa kymmenen parhaan joukkoon, mutta ei ole vielä voittanut kertaakaan. Hornish on myös toiminut SpeedTV:n asiantuntijana. Vuonna 2007 hänestä tuli brittiläisen lastenohjelman Lauri kilpa-auton kertoja. Hornish on naimisissa ja hänellä on kolme lasta. == Lähteet == Luokka:Yhdysvaltalaiset autourheilijat Luokka:Vuonna 1979 syntyneet Luokka:Elävät henkilöt
Johan Westerby

Johan Johaninpoika Westerby (29. huhtikuuta 1729 Tuusula – 13. toukokuuta 1804 Tuusula) oli suomalainen palkittu talollinen ja peltojen raivaaja. Sivut 446-447. Westerbyn vanhemmat olivat Johan Henrikinpoika ja Maria Eerikintytär. Ruotsin Isänmaallinen Seura palkitsi vuonna 1776 Tuusulan Ruotsinkylässä asuneen Westerbyn, tai hänen sukunimekseen virheellisesti Westerbergin ja asuinpaikakseen Porvoon käsittäen, esimerkillisenä maatalouden edistäjänä. Westerbylle palkintoa Tukholmassa esitti Hämeen läänin tuleva maaherra Anders de Bruce. Myös Johan Westerberg -nimisen henkilön tosin tiedetään tulleen hopeamitalilla palkituksi raivaustoiminnasta. Westerbyn ansiona pidettiin muun muassa isojaon päättymisen jälkeen tehtyjä ja tehokkaasti viljeltyjä ojitettuja peltosarkoja, mutta hänet tunnettiin Tuusulassa myös hänen myllylle tekemästään sorastetusta ja ojitetusta viivasuorasta tiestä. Westerby sai viljasatona jopa 20-kertaisen määrän jyviä, kun tavallinen määrä oli vain neljä- tai kuusinkertainen. Hän kuivatti soita viljelyyn ja muutti arvottomana pidettyä niitymaata pelloksi. Oman pojan verovapaan torpan ohella hänellä oli tilallaan kaksi päivätöitä tekevää torpparia. Westerby asui koko ikänsä kotitilallaan Tuusulan Ruotsinkylässä, jonka isännäksi hän oli tullut jo 1755 isänsä kuoltua. Westerbyn puoliso vuodesta 1754 oli Maria Johanintytär (1735–1807). Perheeseen syntyneistä useista lapsista vain neljä kasvoi aikuiseksi ja heistäkin poika Johannes kuoli 25-vuotiaana. Johanneksen syntyessä 1764 hänen isänsä nimitettiin kuudennusmieheksi kotiseurakunnassaan. ==Lähteet== Luokka:Suomalaiset uudisraivaajat Luokka:Tuusulan historia Luokka:Vuonna 1729 syntyneet Luokka:Vuonna 1804 kuolleet
I Kathimeriní

I Kathimeriní (, ”Jokapäiväinen”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1919. Lehdestä julkaistaan myös englanninkielistä versiota Ekathimerini eli Kathimerini English Edition. Kathimerinín päivittäinen levikki on 46 000 ja sunnuntainumerolla 132 000. Lehteä luonnehditaan usein konservatiiviseksi laatulehdeksi. Lehti on puoluekannaltaan keskusta-oikeistolainen ja se on tukenut aiemmin konservatiivista Uusi demokratia -puoluetta. Lehden perustaja oli Geórgios Vláchos. Hänen tyttärensä Eléni Vláchou jatkoi isänsä työtä, mutta lakkautti lehden protestina Kreikan sotilasjuntan vallan ajaksi. == Lähteet == == Aiheesta muualla == * Η Καθημερινή. Sanomalehden verkkosivut. * Kathimerini English Edition. Sanomalehden englanninkielisen version verkkosivut. Luokka:Kreikkalaiset sanomalehdet
Ron Spanuth

Ron Spanuth (s. 25. maaliskuuta 1980) on saksalainen uransa päättänyt maastohiihtäjä. Hän voitti MM-pronssia 4×10 kilometrin viestistä vuoden 2001 MM-kisoista Lahdesta. Vuonna 2000 Spanuth voitti myös nuorten MM-kultaa Štrbské Plesosta Slovakiasta 10 kilometrin vapaan hiihtotavan kilpailusta. Spanuth kilpaili maastohiihdon maailmancupissa kaudet 1999–2001. Hänen paras sijoituksensa oli neljäs Soldier Hollow’n 30 kilometrin vapaan hiihtotavan kilpailusta vuodelta 2001. Spanuth lopetti uransa vuonna 2002 vain 22-vuotiaana. == Lähteet == * Luokka:Saksalaiset maastohiihtäjät Luokka:Vuonna 1980 syntyneet Luokka:Elävät henkilöt
Eléftheros Týpos

Eléftheros Týpos (, ”Vapaa lehdistö/paino”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1983. Lehti on poliittiselta suuntautumiseltaan liberaalis-konservatiivinen ja se on ollut kytköksissä konservatiiviseen Uusi demokratia -puolueeseen. Lehden levikki on 35 795. == Lähteet == == Aiheesta muualla == * Ελεύθερος Τύπος. Sanomalehden verkkosivut. Luokka:Kreikkalaiset sanomalehdet
Eleftherotypía

Eleftherotypía () on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1975 ja se oli ensimmäinen lehti, joka perustettiin Kreikkaan sotilasjuntan jälkeen. Lehti on poliittiselta suuntautumiseltaan vasemmistoliberaali ja sillä on ollut kytköksiä sosiaalidemokraattiseen PASOK-puolueeseen. Lehden levikki on 38 000 ja sunnuntaipainoksella 122 000. Lehdellä on ollut talousongelmia vuodesta 2011 ja sen ilmestymisessä on ollut katkoksia. == Lähteet == == Aiheesta muualla == * Ελευθεροτυπία. Sanomalehden verkkosivut. Luokka:Kreikkalaiset sanomalehdet
Estía

Estía () on kreikkalainen päivittäin ilmestyvä sanomalehti, jota julkaistaan Ateenassa. Se on perustettu vuonna 1876. Estía oli alun perin kirjallisuuslehti. Se on nimetty kreikkalaisen mytologian Hestia-jumalattaren mukaan. Lehti muutettiin uutisia julkaisevaksi sanomalehdeksi vuonna 1894. Lehteä julkaistiin konservatiivisten piirien suosimassa katharévousa- kielimuodossa 1990-luvulle saakka, vaikka muoto oli hylätty virallisessa käytössä vuonna 1976. Vielä nykyäänkin lehti käyttää kreikan polytonista ortografiaa, joka hylättiin virallisessa käytössä vuonna 1982. Lehden ensimmäinen numero ilmestyi painoteknisen virheen johdosta niin, että sen etusivu tuli takasivuksi ja sivu 2 etusivuksi. Lehti jatkoi perinnettä vuoteen 1997, jolloin siitä piti luopua, kun julkaisujärjestelmä muutettiin tietokoneperusteiseksi. Lehti on painoasultaan edelleen hyvin perinteisen näköinen. == Lähteet == == Aiheesta muualla == * Ἑστία. Sanomalehden verkkosivut. Luokka:Kreikkalaiset sanomalehdet
Éthnos

Éthnos (, ”Kansa”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuosina 1930–1970 ja uudelleen sotilasjuntan ajan jälkeen vuodesta 1981, tuolloin ensimmäisenä kreikkalaisena sanomalehtenä tabloidimuodossa. Lehti on ollut yksi Kreikan suosituimpia. Sen levikki on 33 000 ja sunnuntaipainoksella 103 000\. Lehti on poliittiselta kannaltaan vasemmistoliberaali ja sillä on ollut kytköksiä sosiaalidemokraattiseen PASOK-puolueeseen. == Lähteet == == Aiheesta muualla == * Έθνος. Sanomalehden verkkosivut. Luokka:Kreikkalaiset sanomalehdet
Petri Grönholm

Petri Grönholm (s. 15. marraskuuta 1993) on suomalainen futsalpelaaja, joka edustaa Futsal-liigassa pelaavaa Akaa Futsalia. Grönholmim pelaajarooli on pivot eli kärkihyökkääjä. Grönholmin kasvattajaseura on KaVo. Hän debytoi Ilveksen paidassa Futsal-liigassa kaudella 2012-13. Grönholm on kaksinkertainen Suomen-mestari kausilta 2012-2013 ja 2013-2014. Grönholm on myös pelannut Suomen futsalmaajoukkueessa. Joulukuussa 2014 hän oli mukana voittamassa Nordic Futsal Cupia, eli Pohjoismaiden mestaruutta maajoukkueen kanssa. Grönholm on 178 senttimetriä pitkä ja painaa 74 kilogrammaa. == Lähteet == * http://www.ilvesfs.fi/joukkue.php?pelaaja_id=39 * http://www.palloliitto.fi/uutiset/futsal/futsalmaajoukkue-pm-turnaukseen- nimetty-0 Luokka:Suomalaiset futsalpelaajat Luokka:Vuonna 1993 syntyneet Luokka:Elävät henkilöt
I Avgí

I Avgí (, ”Aamunkoitto”) on päivittäin ilmestyvä kreikkalainen sanomalehti, jota julkaistaan Ateenassa. Se on ilmestynyt vuodesta 1952, lukuun ottamatta Kreikan sotilasjuntan aikaa vuosina 1967–1974. Lehti on poliittiselta suuntaukseltaan vasemmistolainen ja sillä on ollut kytköksiä eri vasemmistopuolueisiin. Lehden levikki on 2 500 ja sunnuntaipainoksella 5 000. == Lähteet == == Aiheesta muualla == * Η Αυγή. Sanomalehden verkkosivut. Luokka:Kreikkalaiset sanomalehdet
Makedonía (sanomalehti)

Makedonía () on kreikkalainen päivittäin ilmestyvä sanomalehti, jota julkaistaan Thessalonikissa. Se on ilmestynyt vuodesta 1911. Makedonía on Pohjois-Kreikan suurin sanomalehti. == Lähteet == == Aiheesta muualla == * Μακεδονία Sanomalehden verkkosivut Luokka:Kreikkalaiset sanomalehdet
Jani Korpela

Jani Korpela (s. 8. heinäkuuta 1997 Tampere) on suomalainen futsalpelaaja, joka edustaa kaudella 2023–2024 Espanjan pääsarjassa pelaavaa Inter Movistar -joukkuetta. Puolan pääsarjassa pelaavaa Rekord Bielsko-Bialaa Korpela edusti kolmen kauden ajan. Kotimaisessa Futsal-liigassa Korpela on edustanut Kampuksen Dynamoa ja Ilves FS. Korpela kuuluu myös Suomen maajoukkueen vakiokalustoon. Korpela debytoi Futsal-liigassa Ilveksen paidassa lokakuussa 2014 Leijona Futsalia vastaan. Kauden päätteeksi hän voitti Ilveksen kanssa SM-pronssia. Toukokuussa 2015 Korpela kävi näytillä Espanjan pääsarjan ElPozo Murciassa, mutta palasi takaisin Ilveksen riveihin.https://www.palloliitto.fi/uutiset/futsal/jani-korpela-espanjan- liigaan-naytille Korpela siirtyi jyväskyläläiseen Kampuksen Dynamoon kaudeksi 2016–2017. Hän saavutti hopeaa Kampuksen Dynamon kanssa kyseisellä kaudella ja perättäiset Suomen mestaruudet 2018 ja 2019. Korpela siirtyi futsalammattilaiseksi vuonna 2019, kun hän solmi sopimuksen Puolan pääsarjajoukkueen Rekord Bielsko-Bialan kanssa. Korpela on valittu kauden 2017–2018 sekä 2021–2022 päätteeksi Vuoden Futsal-pelaajaksi ja hän oli ehdolla maailman parhaaksi nuoreksi pelaajaksi vuonna 2020 kansainvälisessä Futsal Awards-gaalassa. Korpela debytoi Suomen futsalmaajoukkueessa neljän maan turnauksessa Makedoniassa 28.10.2014 vain 17-vuotiaana. Maajoukkueessa Korpela on tehnyt viimeisen kuuden kauden aikana yksitoista maalia. Tilastofakta: Jani Korpela on laukonut maalin kaikissa seurajoukkueidensa debyyttiottelussaan. # 4.10.2014 Futsal-Liiga Ilves FS-Leijona Futsal 22.29 1-0 Ilves FS Jani Korpela (Antti Teittinen) # 24.9.2016 Futsal-Liiga KaDy – Sievi FS 30:41 2-4 KaDy Jani Korpela # 1.9.2019 Super Cup Rekord Bielsko- Biała - Piast Gliwice 5.31 1-0 Rekord Jani Korpela (Jan Janovsky) Tilastoja Kausi Seura RUNKOSARJA Ottelut (maalit + syötöt) PUDOTUSPELIT Ottelut (maalit + syötöt) Saavutuksia 2023–2025 Inter Movistar (ESP) 2019–2020, 2020–2021 ja 2022–2023 Rekord Bielsko-Biala (POL) - - Super Cup mestaruus 2019–2020, 2020–2021, 2022–2023. Cup voittaja 2022–2023. Puolan mestari 2019–2020, 2020–2021 ja hopeaa 2022–2023. 2021–2022 Kampuksen Dynamo (FIN) Suomen mestaruus 2021–2022 2021–2022 Torpedo Nizhny Novgorod (RUS) 2018–2019 Kampuksen Dynamo (FIN) 22 (18+16 =34) 10 (2+7=9) Suomen mestaruus, Final Four -hopea 2017–2018 Kampuksen Dynamo (FIN) 18 (15+7 =22) 9 (10+2=12) Suomen mestaruus, Final Four-mestaruus, Vuoden Pelaaja 2016–2017 Kampuksen Dynamo (FIN) 19 (5+8=13) 13 (3+5=8) SM-hopea 2015–2016 Ilves FS (FIN) - (1+3=4) - (1+5=6) SM-hopea 2014–2015 Ilves FS (FIN) - (4+3=7) - (1+2=3) SM- pronssi == Lähteet == == Aiheesta muualla == *https://www.ilvesjalkapallo.fi/uutiset.html?a100=156396 *http://www.ilvesfs.fi/joukkue.php?pelaaja_id=48 *http://www.palloliitto.fi/uutiset/futsal/futsalmaajoukkue-pm-turnaukseen- nimetty-0 *http://www.palloliitto.fi/uutiset/futsal/jani-korpela- futsalmaajoukkueeseen Luokka:Suomalaiset futsalpelaajat Luokka:Vuonna 1997 syntyneet Luokka:Elävät henkilöt